U-I-268/07, Up-3215/07
Natisni
Opravilna št.:
U-I-268/07, Up-3215/07
Datum odločitve:
13. 3. 2008
ECLI:
ECLI:SI:USRS:2008:U.I.268.07
Akt:
Zakon o denacionalizaciji (Uradni list RS, št. 27/91-I, 31/93, 65/98 in 66/2000) (ZDen), 1. odst. 64. čl. 

Ustavna pritožba zoper sodbo Vrhovnega sodišča št. X Ips 1438/2006 z dne 20. 8. 2007 v zvezi s sodbo Upravnega sodišča št. U 379/2006 z dne 13. 6. 2006, z odločbo Ministrstva za kmetijstvo, gozdarstvo in prehrano š. 464-151/2005 z dne 12. 1. 2006 in s sklepom Upravne enote š. 490-2/2005 z dne 19. 10. 2005
Izrek:
Pobuda za začetek postopka za oceno ustavnosti prvega odstavka 64. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) se zavrne.

2. Ustavna pritožba zoper sodbo Vrhovnega sodišča št. X Ips 1438/2006 z dne 20. 8. 2007 v zvezi s sodbo Upravnega sodišča št. U 379/2006 z dne 13. 6. 2006, z odločbo Ministrstva za kmetijstvo, gozdarstvo in prehrano š. 464-151/2005 z dne 12. 1. 2006 in s sklepom Upravne enote š. 490-2/2005 z dne 19. 10. 2005 se ne sprejme.
Evidenčni stavek:
Če je pobuda za začetek postopka za oceno ustavnosti predpisa očitno neutemljena, jo Ustavno sodišče zavrne.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
Pravna podlaga:
Člen 33, Ustava [URS] 
Člen 26.2, 55.b.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Kurt Pirmanšek, ZDA
Datum vloge:
16. 10. 2007
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US28035
Dokument v PDF obliki:
U-I-268-07, Up-3215-07.pdf
108 KB
Prenesite datoteko
U-I-268/07-5
Up-3215/07-5
13. 3. 2008
SKLEP
Ustavno sodišče je v postopku za preizkus pobude in ustavne pritožbe Kurta Pirmanška, ZDA, ki ga zastopa Anton Skornšek, Šoštanj, na seji 13. marca 2008
sklenilo:
1. Pobuda za začetek postopka za oceno ustavnosti prvega odstavka 64. člena Zakona o denacionalizaciji (Uradni list RS, št. 27/91-I, 31/93, 65/98 in 66/2000) se zavrne.
2. Ustavna pritožba zoper sodbo Vrhovnega sodišča št. X Ips 1438/2006 z dne 20. 8. 2007 v zvezi s sodbo Upravnega sodišča št. U 379/2006 z dne 13. 6. 2006, z odločbo Ministrstva za kmetijstvo, gozdarstvo in prehrano š. 464-151/2005 z dne 12. 1. 2006 in s sklepom Upravne enote š. 490-2/2005 z dne 19. 10. 2005 se ne sprejme.
Obrazložitev
1. Upravni organ prve stopnje je zavrgel denacionalizacijski zahtevek, ker ga je pobudnik oziroma pritožnik vložil po poteku roka iz prvega odstavka 64. člena Zakona o denacionalizaciji (v nadaljevanju ZDen). Pritožnik te odločitve v upravnem in sodnem postopku ni uspel izpodbiti. Upravni in sodni odločbi ter 64. člen ZDen izpodbija s sklicevanjem na 33. člen Ustave in 17. člen Splošne deklaracije človekovih pravic.
2. Rok iz 64. člena ZDen je prekluziven. Ustavno sodišče je že povedalo, da prekluzivni roki po kriterijih primerljive ustavnosodne presoje sami po sebi niso v neskladju z Ustavo.[1] Sklicevanje na zamudo roka za vložitev denacionalizacijske zahteve (pri čemer iz listin izhaja, da je zahtevo vložil 14 let po sprejetju Zakona in 12 let po poteku roka) ne more utemeljiti zatrjevane neskladnosti s 33. členom Ustave in s 17. členom Splošne deklaracije človekovih pravic. Pobudo je zato Ustavno sodišče kot očitno neutemeljeno zavrnilo. Iz istih razlogov ustavne pritožbe ni sprejelo v obravnavo.
3. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena Zakona o Ustavnem sodišču (Uradni list RS, št. 64/07 – ur. p. b. – ZUstS) v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik
Opomba:
[1]  Tako tudi v sklepu U-I-273/05 z dne 15. 12. 2005.